《宿万峰精舍》
清代·明中

我身如孤云，去住在空谷，偶来万峰头，意倦便一宿。

水凉山影万，树暝人烟簇。夜静冷吟虫，秋声散丛竹。

爱此风味清，得句一烧烛。

作者简介：清僧。浙江桐乡人，俗姓施，字大恒，号烎虚，又号啸崖。七岁在嘉兴楞严寺出家，其师于佛经外，兼教以儒书。乾隆中主西湖天竺、南屏、净慈诸道场。高宗南巡，三次赐紫，刊石净慈。工诗，善山水，尤精篆刻。有《烎虚诗钞》等。